רק חצי שנה מאוחר יותר, ממש לפני הטקס שבו היה אמור לקבל תואר כבוד מאוניברסיטת דה שרברוק, סבל לז'ה משבץ מוחי. שבץ זה הותיר אותו פגוע בדיבור ועם זרוע ימנית משותקת. אף על פי שהוא חזר לתפקידו זמן קצר לאחר מכן והנהיג את מסדר קנדה בדצמבר 1974, סייעה לו רעייתו בהזדמנויות רבות, ואפילו קראה חלקים מנאומיו מן הכס ב-1976 וב-1978. ובכל זאת, לז'ה השקיע מאמצים באיחוי סכסוכי ריבונות בקוויבק. כמו כן, לז'ה פעל לקידום האמנות תוך קבלת סיוע ידידותי מציירים ידועים כמו ז'אן פול לאמיו ואלפרד פלאן. בשנת 1978 ייסד לז'ה את פרס ז'ול לג'ה למוזיקה קאמרית חדשה. הוא גם הקים פרס על שימור מורשתו כדי לקדם מצוינות אקדמית ותוכניות דו-לשוניות באוניברסיטת רג'ינה.
אביאל בסין
אביאל בסין, ידוע גם בשמו לשעבר, SpicyCrap (בתרגום חופשי: חרא חריף) הוא יוטיובר ישראלי. בשנת 2017 הערוץ יוטיוב של אביאל בסין היה הגדול בישראל בתחום הגיימינג, עם כ-305 אלף רשומים, נכון למאי 2022.
היסטוריה.
בסין החל לפעול ב-2010 ביוטיוב, עיקר התוכן של הערוץ היה אימה. הוא היה ידוע בין היתר בסיפור "קריפיפסטות" - אגדות אורבניות מז'אנר האימה. קהילת המנויים שלו כללה יותר מ-52,000 מנויים.
SpicyCrap666.
ערוץ SpicyCrap666 ז'אנר אימה. באוגוסט 2016, הערוץ הפסיק את פעילותו, אך בספטמבר 2017 חזר בסין להעלות סרטונים הערוץ.
אביאל בסין.
באוגוסט 2016 החליט בסין, לפתוח את הערוץ החדש שלו לצד הערוץ הישן שלו אך עם הזמן זנח את הערוץ הוותיק. נכון לאוגוסט 2019, היו מנויים אליו כ-321 אלף משתמשים.
באוקטובר 2017 הערוץ הפך לערוץ הפריסטייל הגדול ביותר בישראל, הערוץ שמר על התואר במשך שנתיים.
הערוץ החדש תוכנן לז'אנר הגיימינג בלבד. בהתחלה נקרא "SpicyCrapG", אולם בשלב מאוחר יותר האות "G" בשם שהייתה קיצור של "Gaming" הושמטה. החל מאותו הרגע, ערוצו של בסין הפך לערוץ "פריסטייל" שעסק בכל תחום: משחקים, טריקים, עובדות ועוד.
עם הזמן זנח בסין את העלאת הסרטונים ליוטיוב וסרטונו האחרון הועלה ב-24 בדצמבר 2019. ב-11 בינואר 2022 חזר להעלות תוכן.
הפורצים.
ב-25 בנובמבר הודיע בסין כי הוא פותח ערוץ חדש בשם "נובה", שבו הוא מתכוון להעלות סרטונים קצרים בכל יום בנושאי מדע, היסטוריה, סקופים ונושאים אחרים. בשלושת הימים הראשונים צבר הערוץ מעל ל-14 אלף רשומים. הערוץ נסגר זמן קצר לאחר מכן ושינה את שמו ל-"הפורצים".
מחיקת הסרטונים
במאי 2022 הודיע בסין שמחק את כל סרטוני היוטיוב שלו.
האגודה הישראלית ללימודי יפן
סימסאלה גרים
סימסאלה גרים (במקור: SimsalaGrimm) היא תוכנית טלוויזיה גרמנית-אוסטרית-צרפתית-אירית בהנפשה מסורתית וממוחשבת המורכבת מסיפורים המבוססים על האגדות מאת האחים גרים, הנס כריסטיאן אנדרסן וסופרים אחרים.
התוכנית שודרה לראשונה בערוץ KiKA בגרמניה בין ה-1 בנובמבר 1999 ל-21 ביולי 2000. התוכנית חודשה לעונה שנייה, שהחלה את שידוריה ב-6 בדצמבר 2010 והסתיימה ב-31 בדצמבר. עונה שלישית וסרט באורך מלא הוכרזו ב-2019, יחד עם חידושים לעונות הקודמות ששוחררו בפריים וידאו במרץ 2021.
בישראל, שודרה העונה הראשונה של הסדרה בערוץ הופ! ב-2002, והשנייה ב-2011, בדיבוב לעברית. מאז סיום שידורי העונה השנייה, הסדרה שודרה בשידורים חוזרים בערוץ עד 26 ביוני 2021.
עלילה.
ספר הקסמים לוקח אותנו למסע עם האגדות המוכרות ביותר בעולם. עולמם של האחים גרים מתעורר לתחייה בעזרת איורים מרהיבים ומבעד לנקודת המבט הייחודית והמבדרת של קרוקי ויויו. קרוקי, תולעת הספרים, ויויו, זאב הערבות, עושים בכל פרק את כל שביכולתם כדי שגיבורי האגדות יגיעו אל הסוף הטוב ויחיו באושר ובעושר.
פסטיבל המוזיקה של ריינגאו
פסטיבל המוזיקה של ריינגאו (בגרמנית: Rheingau Musik Festival) הוא פסטיבל קיץ בינלאומי למוזיקה בגרמניה, שנוסד בשנת 1987. הפסטיבל מיועד בעיקר למוזיקה קלאסית, אבל כולל גם סוגות אחרות. הקונצרטים מתקיימים באתרים בעלי חשיבות תרבותית, כגון מנזר אברבאך וטירת יוהניסברג, בחבל כרמי-היין ריינגאו, בין ויסבאדן ללורך שבמדינת הסה.
יוזמה והגשמה.
הוגה ויוזם רעיון הפסטיבל היה מיכאל הרמן, מנהלו האמנותי וקצין המבצעים הראשי שלו. בדומה לפסטיבל המוזיקה שלזוויג-הולשטין שנוסד ב-1986, נועד פסטיבל ריינגאו לצקת חיים חדשים בחבל ארץ, שנודע במורשת המוזיקלית העשירה שלו. בכנסייה הגותית של קידריך מותקן העוגב העתיק ביותר בגרמניה שעודנו בשימוש ויש לה "ניב" משלה של מזמור גרגוריאני, שמקורו בשנת 1333. בתקופה מאוחרת יותר, השרתה ריינגאו מרוחה על מלחינים כמו ברהמס, שחיבר את הסימפוניה השלישית שלו בוויסבאדן ושהה לעיתים קרובות ברידסהיים שעל נהר הריין, וריכרד וגנר, שעבד על המייסטרזינגר מנירנברג בבירביך.
כדי לבחון את רעיון הפסטיבל, נערכו שני קונצרטים במנזר אברבאך בקיץ 1987. בנובמבר 1987 ייסדו מיכאל הרמן, טטיאנה פון מטרניך-וינבורג, ולטר פינק, מיכאל בולניוס, האנס-קלמנס לוכט, אולריכט רוזין וקלאוס ויסר את פסטיבל המוזיקה של ריינגאו. נטגודה ארגנה את הפסטיבל מן העונה הראשונה ב-1988, שכללה 19 קונצרטים, עד 1992. מאז היא ממשיכה לממן את הפסטיבל. פסטיבל ריינגאו מקבל תמיכה כספית ניכרת מפטרונים, שבוחרים אילו קונצרטים הם מעדיפים לממן.
פסטיבל ריינגאו מתנהל בחסות השר-נשיא של מדינת הסה. בשנת 2002 קיבל מיכאל הרמן את אות גתה-פלאקטה של הסה, אות הכבוד הגבוה ביותר שמדינת הסה מעניקה מאז 1949 לתורמים בולטים למדינה בתחום האמנות.
פסטיבל ריינגאו גדל והתפתח לאחד הפסטיבלים החשובים בגרמניה, המציג כ-140 אירועים מדי קיץ, עם תזמורות, הרכבים מוזיקליים וסולנים בינלאומיים. הוא חבר באיגוד הפסטיבלים האירופאי.
ב-17 ביוני 2012 נחגגה השנה ה-25 לקיום הפסטיבל בבית המרחצאות בויסבאדן.
רוב האירועים מוקדשים למוזיקה קלאסית, אבל לגיוון התוכנית נוספים גם קברט, ג'אז, קטעי קריאה, טיולי שייט מוזיקליים, קונצרטים לילדים, טעימות יין או אירועים קולינריים מלויים מוזיקה.
אתרים.
הקונצרטים בעונה הראשונה התקיימו במנזר אברבאך (Kloster Eberbach), באולם ובכנסייה של טירת יוהניסברג בלורך, עמק הריין המרכזי העילי,
(אתר מורשת עולמית), בגייזנהיים ובוויסבאדן.
עוד אתרים חשובים הם טירת פולראדס, מנזר סט. הילדגארד באייבינגן, כנסיית סט. ולנטין בקידריך, כנסיית סט. גאורג וקתרינה וכנסיית הצלב בוויסבאדן, והאופרה הישנה בפרנקפורט, בין השאר. פסטיבל קיץ שנתי מתקיים בטירת יוהניסברג וקונצרטים תחת כיפת השמים נערכו ביקבים ובכרמים, על סירות נהר, בסטיו של מנזר אברבאך, בחצרות של פולראדס ובפארק המרחצאות של ויסבאדן.
קונצרט הפתיחה.
פסטיבל המוזיקה של ריינגאו נפתח לפי המסורת במנזר אברבאך, בקונצרט של תזמורת הרדיו של פרנקפורט, בשידור חי. הקונצרט הראשון היה ב-23 ביוני 1988, וכלל ביצוע של שתי יצירות מאת קרל פיליפ עמנואל באך, המגניפיקט והאורטוריה "בני ישראל במדבר". פרידר ברניוס ניצח על המקהלה הקאמרית של שטוטגרט ועל תזמורת הבארוק של שטוטגרט, עם הסולנים ננסי ארגנטה, לנה לוטנס, מכטילד גאורג, האווארד קרוק וסטיבן רוברטס. מחזור הסימפוניות של גוסטב מאהלר, בניצוח פאבו ירווי, נמשך ב-2011 בסימפוניה החמישית של מאהלר, יחד עם "שבעה שירים מוקדמים, של אלבן ברג, בביצוע אלנה גאראנקה. בשנת 2013 קדמו לסימפוניה השישית של מאהלר Wesendonck Lieder של וגנר, בביצוע אן סופי פון אוטר. ב-2016, ניצח כריסטוף אשנבאך על הסימפוניה מס' 8, "הבלתי גמורה" של שוברט ועל הסימפוניה השישית של אנטון ברוקנר.
יובלות וימי שנה.
מדי שנה, חוגג הפסטיבל ימי שנה למלחינים. בשנת 2009, הוקדשו שישה קונצרטים למוזיקה של הנדל, בהם האורטוריה ישראל במצרים עם מקהלת מונטוורדי בניצוחו של ג'ון אליוט גרדינר; ליצירות היידן, בהן האורטוריה הבריאה, בניצוח אנוך צו גוטנברג; וליצירותיו של מנדלסון, בהן האורטוריה אליהו, עם מקהלת קולגיום ווקאלה גנט בניצוח פיליפ הרווחה. ב-2010, חגג הפסטיבל לשומאן ולשופן ב-16 קונצרטים, שכללו בין השאר את Das Paradies und die Peri ויצירות לפסנתר בנגינת דניאל בארנבוים. שבעה קונצרטים הוקדשו למאהלר ולוולף, וכללו בין השאר את "ספר השירים הספרדיים". כריסטיאן גרהאהר וגרולד הובר ביצעו את Sieben Lieder aus letzter Zeit של מאהלר על פי פרידריך ריקרט ושירים מתוך השיר על הארץ. ב-2011 ביצעו השניים את שירי שוליה נודד, את קרן הפלא של הנער ואת שירים על מות ילדים, כולם מאת מאהלר. בשנת 2014 צוינו שלושה ימי לידה, 450 לשייקספיר, 300 לקרל פיליפ עמנואל באך ו-150 לריכרד שטראוס. את האורטוריה של באך
Die Auferstehung und Himmelfahrt Jesu ביצעו Rheinische Kantorei ו- Das Kleine Konzert בניצוח הרמן מאקס, עם הסולנים ורוניקה ונינטר, מרקוס שפר ומתיאס פיווג.
מייקל פרנקן
מייקל פרנקן (באנגלית: Michael T. Franken; נולד ב-18 בנובמבר 1957) הוא קצין בדימוס בדרגת תת-אדמירל בצי ארצות הברית, בתפקידו האחרון שירת כסגן מפקד פיקוד אפריקה של ארצות הברית. בבחירות 2022 פרנקן הוא מועמד המפלגה הדמוקרטית לסנאט של ארצות הברית באיווה.
ביוגרפיה.
פרנקן נולד וגדל בסו סנטר שבאיווה. ב-1981 סיים תואר ראשון בהנדסה באוניברסיטת נברסקה, במהלך לימודיו הצטרף לתוכנית הכשרת קציני המילואים של צי ארצות הברית. הוא בעל תואר שני בפיזיקה מבית הספר של הצי ללימודים מתקדמים, בוגר תוכנית המנהיגות של מכון ברוקינגס והמכון הטכנולוגי של מסצ'וסטס.